Diari Oficial de la Generalitat Valenciana


Sumari del DOGV 4239, del 30-04-2002 (2002/4027)

RESOLUCIÓ de 4 d'abril de 2002, de la Direcció General de Pesca i Comercialització Agrària, per la qual s'autoritza a Crimar, SA, l'ampliació de la instal·lació d'un establiment de granja marina en terrenys de domini públic marítim terrestre davant del terme de Burriana (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/4027


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 4 d'abril de 2002, de la Direcció General de Pesca i Comercialització Agrària, per la qual s'autoritza a Crimar SA l'ampliació de la instal·lació d'un establiment de granja marina en terrenys de domini públic marítim terrestre davant del terme de Burriana (Castelló). [2002/4027]
  
Vist l'expedient instruït a instància del senyor Francisco Solsona Garbi, en representació de Crimar, SA, sobre sol·licitud d'autorització per a l'ampliació de l'establiment d'aqüicultura granja marina autoritzat segons la Resolució de 14 de juny de 1997, la Direcció General de Pesca i Comercialització Agrària resol:
  
Primer
  
Atorgar l'autorització administrativa per a l'ampliació d'un establiment de piscicultura marina d'acord amb les condicions detallades en aquesta resolució.
  
Segon
  
L'ampliació constarà de 10 gàbies de 16 metres de diàmetre, sobre la superfície autoritzada segons la Resolució de 29 de maig de 1997, del Ministeri de Medi Ambient.
  
Tercer
  
Es compliran les condicions i prescripcions de la resolució següent:
  
- Resolució de 7 de desembre de 2001, de la Conselleria de Medi Ambient, de declaració d'impacte ambiental.
  
- Informe favorable de 6 de març de 2002, del Ministeri de Medi Ambient.
  
Quart
  
La capacitat autoritzada de producció anual és de 305 tones d'orada i llobarro.
  
Cinqué
  
L'ampliació s'ajustarà en tot moment al projecte presentat i visat núm. 017761, d'1 de març de 2000. Qualsevol variació sobre això caldrà comunicar-la a la Conselleria d'Agricultura, Pesca i Alimentació.
  
Sisé
  
La present autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura Pesca i Alimentació, o l'extinció de les autoritzacions emeses pels diferents organismes competents.
  
Les obres d'instal·lació hauran d'estar acabades i l'establiment en funcionament normal en un termini màxim de 15 mesos a partir d'aquesta resolució.
  
Tant l'inici com l'acabament de les obres es comunicaran als serveis territorials de la Conselleria d'Agricultura, Pesca i Alimentació, i per iniciar l'explotació caldrà la inspecció prèvia de les instal·lacions per part dels serveis tècnics de la Conselleria.
  
Seté
  
Els organismes competents podran inspeccionar la marxa de les obres a realitzar i el funcionament de l'establiment, i el titular estarà obligat a permetre l'entrada als inspectors i tècnics corresponents.
  
Vuité
  
L'incompliment de les normes que s'estableixen ací se sancionarà administrativament d'acord amb la Llei de la Generalitat Valenciana 2/1994, de 18 d'abril, de Defensa dels Recursos Pesquers.
  
Nové
  
Aquest establiment s'ajustarà a allò que s'estableix en el Decret 25//2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i haurà de notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment, indicant-ne la finalitat.
  
d) Els canvis de domicili o raó social i del número d'identificació social.
  
Aquesta resolució no posa fi a la via administrativa i contra ella es podrà interposar un recurs d'alçada davant la consellera d'Agricultura, Pesca i Alimentació en el termini d'un mes comptador des de l'endemà de la notificació d'aquesta resolució. d'acord amb les disposicions de l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.